CELEX: 32022D0219
Language: et
Date: 2022-02-11 00:00:00
Title: Komisjoni rakendusotsus (EL) 2022/219, 11. veebruar 2022, millega kehtestatakse vastavalt nõukogu määruse (EÜ) nr 58/2003 artikli 22 lõikele 1 töökord täitevasutuste selliste toimingute õiguspärasuse kontrollimiseks, millega kahjustatakse kolmanda isiku õigusi ja mille on komisjonile suunanud otseselt või isiklikult riivatud isik

18.2.2022   
               
               
                  ET
               
               
                  Euroopa Liidu Teataja
               
               
                  L 37/46
               
            
         KOMISJONI RAKENDUSOTSUS (EL) 2022/219,
         11. veebruar 2022,
         millega kehtestatakse vastavalt nõukogu määruse (EÜ) nr 58/2003 artikli 22 lõikele 1 töökord täitevasutuste selliste toimingute õiguspärasuse kontrollimiseks, millega kahjustatakse kolmanda isiku õigusi ja mille on komisjonile suunanud otseselt või isiklikult riivatud isik
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu määrust (EÜ) nr 58/2003, (1) eriti selle artikli 22 lõiget 1,
         ning arvestades järgmist:
         
                     (1)
                  
                  
                     Vastavalt määruse (EÜ) nr 58/2003 artikli 22 lõikele 1 võib komisjonilt nõuda, et ta kontrolliks täitevasutuse mis tahes toimingu õiguspärasust, millega kahjustatakse kolmanda isiku õigusi.
                  
               
                     (2)
                  
                  
                     Pärast asjaomase huvitatud kolmanda isiku ja täitevasutuse seisukohtade ärakuulamist teeb komisjon otsuse kahe kuu jooksul.
                  
               
                     (3)
                  
                  
                     Määruse (EÜ) nr 58/2003 artikli 22 lõike 3 kohaselt komisjon kas toetab lõplikus otsuses täitevasutuse toimingut või otsustab, et asutus peab seda (täielikult või osaliselt) muutma.
                  
               
                     (4)
                  
                  
                     Asjaomane täitevasutus peab võtma määruse (EÜ) nr 58/2003 artikli 22 lõike 4 kohaselt komisjoni otsuse järgimiseks vajalikke meetmeid.
                  
               
                     (5)
                  
                  
                     Pärast hindamist võib komisjon peatada vaidlusaluse toimingu rakendamise või näha ette ajutised meetmed, kui õiguspärasuse kontrolli algatanud poole õigused võivad ohtu sattuda.
                  
               
                     (6)
                  
                  
                     Saadud kogemustele tuginedes tuleb vastavalt määruse (EÜ) nr 58/2003 artikli 22 lõikele 1 kehtestada täitevasutuste toimingute õiguspärasuse kontrolli töökord.
                  
               
                     (7)
                  
                  
                     Kõnealust töökorda ei kohaldata läbivaatamismenetluste suhtes, mida komisjon viib läbi omal algatusel vastavalt määruse (EÜ) nr 58/2003 artikli 22 lõikele 2, ega menetluste suhtes, mille liikmesriigid on algatanud kõnealuse määruse artikli 22 lõike 1 alusel.
                  
               
                     (8)
                  
                  
                     Kõnealust töökorda täiendab komisjoni otsuse (millega kehtestatakse ELi eelarvest ja muudest allikatest rahastatavate täitevasutuste asutamist ja toimimist käsitlevad suunised) lisa.
                  
               ON VASTU VÕTNUD KÄESOLEVA OTSUSE:
         
            Artikkel 1
            Määruse (EÜ) nr 58/2003 artikli 22 lõike 1 kohase täitevasutuste toimingute õiguspärasuse komisjonipoolse kontrolli töökord on sätestatud lisas.
         
         
            Artikkel 2
            Käesolev otsus jõustub 20. päeval pärast selle avaldamist Euroopa Liidu Teatajas.
         
         
            Brüssel, 11. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 11, 16.1.2003, lk 1.
      
      
         
            LISA
            Määruse (EÜ) nr 58/2003 artikli 22 lõikele 1 vastav töökord täitevasutuste selliste toimingute õiguspärasuse kontrollimiseks, millega kahjustatakse kolmanda isiku õigusi, ja mille on komisjonile suunanud otseselt või isiklikult riivatud isik
            
               Artikkel 1
               Reguleerimisese
               
                  1.   Käesolevat töökorda kohaldatakse määruse (EÜ) nr 58/2003 artikli 22 lõike 1 alusel otseselt või isiklikult riivatud isiku (edaspidi „kaebuse esitaja“) algatatud menetluste suhtes, et kontrollida käesoleva töökorra artikli 2 lõikes 1 osutatud toimingu õiguspärasust (edaspidi „õiguspärasuse kontrolli menetlus“).
               
               
                  2.   Kõnealune töökord ei hõlma läbivaatamismenetlusi, mida komisjon viib läbi omal algatusel vastavalt määruse (EÜ) nr 58/2003 artikli 22 lõikele 2, ega menetlusi, mille liikmesriigid on algatanud kõnealuse määruse artikli 22 lõike 1 alusel.
               
            
            
               Artikkel 2
               Kohaldamisala
               
                  1.   Õiguspärasuse kontrolli menetlus hõlmab järgmisi toiminguid, mida täitevasutus teostab haldusasutusena:
                  
                              a)
                           
                           
                              toetusetaotluste tagasilükkamine;
                           
                        
                              b)
                           
                           
                              hankemenetluses esitatud pakkumuse või osalemise taotluse tagasilükkamine;
                           
                        
                              c)
                           
                           
                              auhinnakonkursil esitatud taotluse tagasilükkamine;
                           
                        
                              d)
                           
                           
                              osaliste registris juriidilise isiku või konkreetse õigusliku seisundi kinnitamisest keeldumine, samuti taotlejate finants- või tegevussuutlikkuse hindamine.
                           
                        
               
                  2.   Õiguspärasuse kontrolli menetlus piirdub järgmiste asjaolude kontrollimisega:
                  
                              a)
                           
                           
                              õiguslikud ja menetlusvead, näiteks vead hindamismenetluses või õiguspärasuse kontrolli objektiks oleva toimingu ebapiisav põhjendatus;
                           
                        
                              b)
                           
                           
                              ilmsed hindamisvead, mis mõjutavad õiguspärasuse kontrolli objektiks oleva toimingu üldist tulemust;
                           
                        
                              c)
                           
                           
                              faktivead, mis mõjutavad õiguspärasuse kontrolli objektiks oleva toimingu üldist tulemust;
                           
                        
                              d)
                           
                           
                              võimu kuritarvitamine.
                           
                        
               
                  3.   Õiguspärasuse kontrolli menetlus ei hõlma küsimusi, mis jäävad täitevasutuse kaalutlusruumi, näiteks ettepanekute, taotluste või pakkumuste kvaliteedi hindamine.
               
            
            
               Artikkel 3
               Pädev talitus
               Õiguspärasuse kontrolli menetluse teostab pädeva talitusena peadirektoraat, mis vastutab programmi või selle osa eelarve delegeerimise eest asjaomasele täitevametile.
            
            
               Artikkel 4
               Taotluse kättesaamise kinnitamine ja registreerimine
               
                  1.   Õiguspärasuse kontrolli taotluse kättesaamist kinnitatakse registreeritud vastuvõtuteatisega.
               
               
                  2.   Registreeritakse ainult täielikud taotlused. Õiguspärasuse kontrolli taotlused loetakse täielikuks, kui need vastavad kõigile järgmistele tingimustele:
                  
                              a)
                           
                           
                              need esitatakse kirjalikult;
                           
                        
                              b)
                           
                           
                              need edastatakse vaidlustatud toimingus osutatud halduskanali(te) kaudu;
                           
                        
                              c)
                           
                           
                              nendes on kindlaks määratud kaebuse esitaja, vaidlustatud toiming ja kontrolli põhjused.
                           
                        
               
                  3.   Taotlus koosneb maksimaalselt 7 000 tähemärgist (sh tühik, rida, voog).
               
               
                  4.   Kui taotlus ei ole täielik või ületab käesoleva artikli lõikes 3 sätestatud maksimaalset tähemärkide arvu, palub pädev talitus kaebuse esitajal seda kahe nädala jooksul täiendada või kohandada. Registreerimine toimub pärast täieliku taotluse esitamist.
               
               
                  5.   Kui kaebuse esitaja taotlust kahenädalase tähtaja jooksul ei täienda ega kohanda, loetakse taotlus tagasivõetuks ja toimik suletakse.
               
            
            
               Artikkel 5
               Taotluste vastuvõetavus
               Õiguspärasuse kontrolli taotlused loetakse vastuvõetavaks, kui need vastavad kõigile järgmistele tingimustele:
               
                           a)
                        
                        
                           need esitab füüsiline või juriidiline isik, keda vaidlustatud toiming otseselt või isiklikult riivab;
                        
                     
                           b)
                        
                        
                           need esitatakse ühe kuu jooksul alates päevast, mil kaebuse esitaja sai vaidlustatud toimingust teada;
                        
                     
                           c)
                        
                        
                           need puudutavad määruse (EÜ) nr 58/2003 artikli 22 lõike 1 reguleerimisalasse kuuluvaid toiminguid.
                        
                     
            
               Artikkel 6
               Taotlused selgituste ja lisateabe saamiseks
               
                  1.   Kui õiguspärasuse kontrolli taotlus on ebaselge või kui on vaja lisateavet, palub pädev talitus kaebuse esitajal taotlust selgitada või esitada selline lisateave viie tööpäeva jooksul.
               
               
                  2.   Taotlused selgituste ja lisateabe saamiseks ei õigusta uute põhjenduste või seisukohtade esitamist, välja arvatud juhul, kui need põhinevad uutel asjaoludel või tõenditel, millest kaebuse esitaja sai teada pärast õiguspärasuse kontrolli taotluse esitamist.
               
            
            
               Artikkel 7
               Sarnased kaebused
               
                  1.   Kui õiguspärasuse kontrolli taotlus on esitatud samaaegselt täitevasutusesisese haldusmenetluse taotlusega ja mõlemad taotlused käsitlevad täitevasutuse sama toimingut, peatatakse õiguspärasuse kontrolli menetlus seniks, kuni täitevasutusesisene haldusmenetlus on lõpule viidud.
               
               
                  2.   Kui täitevasutusesisene haldusmenetlus kinnitab vaidlustatud toimingu õiguspärasust, jätkatakse õiguspärasuse kontrolli menetlust juhul, kui kaebuse esitaja kinnitab ühe kuu jooksul alates kuupäevast, mil täitevasutus vaidlustatud toimingu õiguspärasust kinnitas, et ta soovib õiguspärasuse kontrolli taotlusega edasi minna.
                  Kui kaebuse esitaja taotluse kinnitab, hõlmab õiguspärasuse kontrolli menetlus nii algselt vaidlustatud toimingut kui ka täitevasutuse poolt asutusesise haldusmenetluse järel tehtud toimingut.
                  Kui kaebuse esitaja taotlust ei kinnita, loetakse see tagasivõetuks ja toimik suletakse ilma edasise etteteatamiseta.
               
               
                  3.   Kui täitevasutusesisene haldusmenetlus ei kinnita vaidlustatud toimingu õiguspärasust, langeb õiguspärasuse kontrolli menetluse ese ära ja toimik suletakse ilma edasise etteteatamiseta.
               
            
            
               Artikkel 8
               Toimingu peatamine ja ajutised meetmed
               
                  1.   Õiguspärasuse kontrolli menetlus peatab vaidlustatud toimingu rakendamise üksnes juhul, kui komisjon nii otsustab.
               
               
                  2.   Ajutiste meetmete kohaldamise ja vaidlustatud toimingu rakendamise peatamise taotluste kohta teeb otsuse komisjon, võttes arvesse vaidlustatud toimingu olemust, nõude põhjendatust ja kiireloomulisust.
               
               
                  3.   Vaidlustatud toimingu rakendamist ei peatata või ajutisi meetmeid ei nähta ette juhul, kui kaebuse esitaja õigused säilivad või neid saab säilitada kuni õiguspärasuse kontrolli otsuse vastuvõtmiseni.
               
               
                  4.   Kui vaidlustatud toimingu rakendamine peatatakse või nähakse ette ajutised meetmed, võtab täitevasutus kõik vajalikud meetmed selliste otsuste täitmiseks.
               
            
            
               Artikkel 9
               Täitevasutuse tähelepanekud
               
                  1.   Õiguspärasuse kontrolli taotlus edastatakse täitevametile pärast selle registreerimist. Täitevasutust kutsutakse üles esitama oma tähelepanekud viie tööpäeva jooksul.
               
               
                  2.   Kui on vaja lisateavet, palutakse täitevasutusel esitada selgitusi oma tähelepanekute kohta.
               
            
            
               Artikkel 10
               Otsuse tegemise tähtpäev
               
                  1.   Komisjoni õiguspärasuse kontrolli otsusest teatatakse kaebuse esitajale ja täitevasutusele kahe kuu jooksul alates registreerimise kuupäevale järgnevast päevast, või artiklis 7 sätestatud sarnaste kaebuste korral pärast õiguspärasuse kontrolli taotluse peatamise lõppu.
               
               
                  2.   Pärast kahekuulise tähtaja möödumist teatavaks tehtav otsus asendab määruse (EÜ) nr 58/2003 artikli 22 lõike 1 kolmandas lõigus osutatud kaudset tagasilükkamist.
               
            
            
               Artikkel 11
               Hindamine ja otsustusprotsess
               
                  1.   Alati tagatakse õiglane, läbipaistev ja erapooletu kohtlemine, võttes nõuetekohaselt arvesse konfidentsiaalset teavet. Kogu teabevahetus toimub kirjalikult ja piirdub esildiste selgitamisega. Ärakuulamisi ei korraldata.
               
               
                  2.   Õiguspärasuse kontrolli otsus võetakse vastu vastavalt komisjoni töökorra (1) artiklitele 12–16. Kõigi komisjoni talitustega, kellel on otsuse suhtes õigustatud huvi, konsulteeritakse ametlike talitustevaheliste konsultatsioonide teel vastavalt nimetatud töökorra artiklile 23.
               
               
                  3.   Vaidlustatud toimingu õiguspärasust hinnatakse mõlema poole seisukohtade alusel.
               
               
                  4.   Komisjoni otsusega võidakse:
                  
                              a)
                           
                           
                              õiguspärasuse kontrolli taotlus vastuvõetamatuse tõttu tagasi lükata;
                           
                        
                              b)
                           
                           
                              õiguspärasuse kontrolli taotlus põhjendamatuse tõttu tagasi lükata, kuna puuduvad asjaolud, mis osutaksid vaidlustatud toimingu ebaseaduslikkusele;
                           
                        
                              c)
                           
                           
                              õiguspärasuse kontrolli taotlus tagasi lükata, kuna leitud viga (vead) ei mõjutanud täitevasutuse otsuse lõpptulemust;
                           
                        
                              d)
                           
                           
                              õiguspärasuse kontrolli taotlust pidada hästi põhjendatuks.
                           
                        
               
                  5.   Punktides a, b ja c osutatud juhtudel jääb vaidlustatud toiming kehtima. Punktis d osutatud juhul vaidlustatud toiming tühistatakse.
               
               
                  6.   Komisjoni otsus ei hõlma vaidlustatud toimingu õiguspärasust käsitlevaid küsimusi, mida kaebuse esitaja ei ole tõstatanud ja mille komisjon on tuvastanud üksnes õiguspärasuse kontrolli menetluse käigus.
               
               
                  7.   Komisjoni otsus võib sisaldada täitevasutuse jaoks konkreetseid juhiseid järelmeetmete võtmiseks vajalike toimingute kohta.
               
            
            
               Artikkel 12
               Teavitamine ja järelmeetmed
               
                  1.   Komisjon teavitab kaebuse esitajat ja täitevasutust õiguspärasuse kontrolli otsusest.
               
               
                  2.   Kui komisjon vaidlustatud toimingu tühistab, võtab täitevasutus viivitamata otsuse täitmiseks vajalikud meetmed. Täitevasutus annab otsuse rakendamisest aru pädevale talitusele.
               
               
                  3.   Pädev talitus jälgib rakendamist ja vajaduse korral teostab selle üle järelevalvet vastavalt otsusele, millega delegeeritakse volitused asutusele.
               
            
            
               (1)  C(2000) 3614 (EÜT L 308, 8.12.2000, lk 26).